- Hindi News
- National
- वीडियाे जारी कर एक और सिपाही ने लगाया प्रताड़ना का आरोप, सेना ने किया खारिज
वीडियाे जारी कर एक और सिपाही ने लगाया प्रताड़ना का आरोप, सेना ने किया खारिज
मेडिकल कोर में तैनात है सिपाही सिंधव जोगीदास लखूभाई, खराब भोजन और सहायक का काम कराने का लगाया आरोप
एजेंसी | नई दिल्ली
एकऔर सैनिक ने सोशल मीडिया पर वीडियाे जारी कर सेना में प्रताड़ना का आरोप लगाया है। मेडिकल कोर में तैनात सिपाही सिंधव जोगीदास लखूभाई ने सेना के अफसरों पर सहायक के तौर पर घरेलू काम कराने का आरोप लगाया है।
इसके साथ ही उसने खराब भोजन और बिना गलती सजा देने की भी शिकायतें की हैं। सेना ने इसपर एक विस्तृत स्पष्टीकरण देकर सिपाही के सभी आरोपाें को खारिज कर दिया है।
वीडियो में सिपाही लखूभाई ने कहा है कि वह सोशल मीडिया पर यह चीजें नहीं आने देना चाहता था लेकिन कहीं से कार्रवाई होने पर वह मजबूर हुआ। उसने सहायक ड्यूटी के नाम पर अफसरों पर प्रताड़ना का आरोप लगाया।
यह भी कहा कि सजा मिलने के बाद उसने प्रधानमंत्री कार्यालय समेत आला अफसरों से शिकायत की तो उसके खिलाफ दोबारा विभागीय कार्रवाई कर दी गई। दूसरी तरफ, सेना ने अपने वक्तव्य में कहा कि लखूभाई की शुरुआती तैनाती रानीखेत मेडिकल कोर में थी।
उसकी भर्ती “हाउसकीपर’ ट्रेड में हुई थी। उसे कभी किसी अधिकारी या जेसीओ का सहायक नहीं बनाया गया। उल्टे अफसरों की बात सुनने और अनुशासनहीनता के उसके खिलाफ कई मामले हैं, जिनपर उसके खिलाफ कार्रवाई की गई है। लखूभाई को फिलहाल लेह में तैनात किया गया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva